Kaliumperchloraat

Kaliumperchloraat is 'n sout wat uit  en perchloraat-ione bestaan. Dit is die kaliumsout van perchloorsuur ().

Kaliumperchloraat het die laagste oplosbaarheid in water van die alkaliperchlorate.

 Kristalstruktuur 
Kaliumperchloraat ondergaan 'n eerste orde fase-oorgang by T=583K. Dit kan 'n histerese in die oorgangstemperatuur van 10 tot 40K hê, afhanklik van hoe vinnig dit afgekoel word en die digtheid verander ongeveer 10%. Die hoëtemperatuurfase het 'n kubiese struktuur wat van die haliet-tipe (B1) afgelei is. Dit is die argetipe van die H0 struktuur.  Aanvanklik is dit beskryf in ruimtegroep F3m T>573K met posisies
O1 16e 3m  ¼¼¼
K2 4b  3m ½½½
Cl3 4a 3m 000

Later het dit duidelik geword dat die posisie van die tetraëdriese perchloraatioon statisties verdeel is en dat die simmetrie Fmm is, net soos in die halietstruktuur. Dit beteken dat die gemiddelde struktuur 'n inversiepunt  besit wat 'n tetraëder ontbeer. Hierdie fase behoort tot 'n klas stowwe wat plastiese kristalle genoem word. 

Daar is aanvanklik gedink dat in plastiese kristalle ione wat nie die vorm van 'n sfeer het nie, soos die tetraëdriese perchloraat hier, vry kan ronddraai, maar later het geblyk dat hulle statisties – maar wel staties – oor heelparty oriëntasies verdeel is.

Onder die oorgangstemperatuur vind 'n ordening van die perchloraatione plaas en die simmetrie word laer: ortorombies Pnma. Die tetraëdriese ione 'kies' nou vir net een bepaalde rangskikking.A Raman spectroscopic study of the structural phase transition and reorientational motions of the ClO4 ions in KClO4  J. of Raman spectroscopy, 14(3) 1983, bls 166 Dit is die barietstruktuur. (H0 in die strukturbericht-klassifikasie)

Daar is talle ander perchlorate en ook fluoroborate wat 'n vergelykbare struktuur het, insluitende die ordening. Natriumperchloraat het byvoorbeeld 'n oorgangstemperatuur van 581K en die Rb- en Cs-weergawes 545K en 495K.Optical studies on the orthorhombic-cubic transitions for KClO4, RbClO4 and CsClO4 , Journal of Physics C: Solid State Physics, 20(28)  Daar is ook minerale wat hierdie struktuur besit, soos avogadriet.

 Verwysings 

Kategorie:Anorganiese verbindings
Kategorie:Verbindings van kalium
Kategorie:B1-strukture
Kategorie:Plastiese kristalle